stanford-oval/wikipedia huggingface dataset:
אראלי מעלה

תקיעות בשופר בעשרת ימי תשובה, הכותל המערבי
אֶרְאֵלֵי מַעְלָה הוא פיוט שנאמר בקהילות רבות כחלק מאמירת הסליחות. יהודי ספרד נוהגים לומר פיוט זה בעשרת ימי תשובה. הפיוט חובר על ידי מחבר לא ידוע.
הפיוט, המושר בקטע ההתחלה של פרק הווידוי, מתאר כיצד מלאכי השרת מפארים את האל, וכמותם גם המתפללים.
הפיוט נכתב ומושר כהמשך ישיר של ההכרזה: "ה' הוּא הָאֱלֹהִים, ה' הוּא הָאֱלֹהִים". בסיום הפיוט ממשיכים הקהל בהכרזה נוספת: "ה' מֶלֶךְ, ה' מָלָךְ, ה' יִמְלֹךְ לְעֹלָם וָעֶד", המובילה לפיוט הבא – בטרם שחקים וארקים נמתחו.
הבית האחרון הפותח באות ה"א אינו נמצא בנוסחאות העתיקות והוא ככל הנראה תוספת מאוחרת.
מבנה הפיוט

הפיוט כתוב כאקרוסטיכון אלפביתי, החל מהאות א ועד האות ה.
המשפטים יוצרים תקבולת משלימה.
הפזמון החוזר (רפרן) בפיוט הוא לחלופין, המשפט: "ה' אֲדוֹנֵנוּ." ולחלופין, המשפט: "ה' הוּא הָאֱלֹהִים."
הערות שוליים

↑  ככתוב (ספר דברים, פרק ז', פסוק ו'): "בְּךָ בָּחַר ה' אֱלֹהֶיךָ לִהְיוֹת לוֹ לְעַם סְגֻלָּה מִכֹּל הָעַמִּים אֲשֶׁר עַל פְּנֵי הָאֲדָמָה".
↑  https://web.archive.org/web/20210301144520/http://web.nli.org.il/sites/nlis/he/Song/Pages/Song.aspx?SongID=4192
ערך זה הוא קצרמרבנושא יהדות. אתם מוזמנים לתרום לוויקיפדיה ו.
אצטדיון סאפוטו

| --- | --- |


אצטדיון סאפוטו 2012
 כתובת:  רחוב שרברוק 4750 (Sherbrooke Street E ‏4750)
 מיקום:  קנדה מונטריאול, קוויבק, קנדה
 קואורדינטות:  45°33′47″N 73°33′09″W﻿ / ﻿45.563055555556°N 73.5525°W﻿ / 45.563055555556; -73.5525
 אבן יסוד:  18 באפריל 2007
 תקופת הפעילות:  18 במאי 2008 – הווה (16 שנים)
 הורחב:  16 ביוני 2012
 עלות הבנייה:  47 מיליון דולר קנדי
 בעלים:  סאפוטו בע"מ
 מפעיל:  מונטריאול
 משטח:  דשא
 אדריכל:  Zinno Zappitelli Architectes‏ (2008)   Provencher Roy + Associés Architectes‏ (2012)
 קבוצות:  מונטריאול (2008–2011, 2012–הווה)   מונטריאול אימפקט עד גיל 23 (2014)   אקדמיית מונטריאול אימפקט (2010–2012)   נבחרת קנדה בכדורגל (2008–2010)   מונטריאול (2015–2016)
 מושבים:  19,619
 ממדי משטח:  110 מ' × 68.5 מ'
 www.impactmontreal.com/en/stadium/stade-saputo
 he
 
אצטדיון סאפוטו (בצרפתית: Stade Saputo) הוא אצטדיון כדורגל בפארק האולימפי במונטריאול שבקוויבק, קנדה. האצטדיון נפתח ב-21 במאי 2008, והוא אצטדיון הבית הנוכחי של מונטריאול מה-MLS. האצטדיון בנוי באתר המגרש ומסלולי האימונים לשעבר בשטח מתחם אולימפיאדת 1976, בעוד שבצד המזרחי של האצטדיון נשקף נוף המגדל המשופע של האצטדיון האולימפי. לאצטדיון קיבולת של 19,619, מה שהופך אותו לאצטדיון הכדורגל השני בגודלו בקנדה, אחרי בימו פילד שבטורונטו.
הבנייה

האצטדיון עלה כ-17 מיליון דולר קנדי (19.9 מיליון דולר קנדי של שנת 2018) לבנייה, כאשר 7.5 מיליון דולר שילמה משפחת סאפוטו והשאר מומנו לטווח של 25 שנה. אצטדיון סאפוטו הוא כיום המטה הניהולי של מונטריאול וכולל גם מגרש אימונים, 34 סוויטות משותפות ואזורי סעד מלאים לשחקנים. המתחם משתרע על כ-150,000 מ"ר. הוא תוכנן והופק על ידי "חברת דנט קלייטון" (Dant Clayton Corporation) ונבנה על ידי "ברוקוליני בניה בע"מ" (Broccolini Construction Inc).
האצטדיון כולל משטח משחק מדשא טבעי, ולפי הדיווחים אצטדיון סאפוטו הועדף על פני בימו פילד מסיבה זו על ידי חברי נבחרת קנדה בכדורגל. מאז הותקן בבימו פילד מגרש דשא טבעי מחומם ומושקה במלואו, בדומה לאלה הנמצאים בפרמייר ליג האנגלית.
בציפייה להצטרפות מונטריאול אימפקט לליגת ה-MLS, נערכו תוכניות להרחיב את האצטדיון מתכולתו הראשונית של 13,034 מושבים ל-20,000 כדי להתמודד עם הגידול הצפוי במספר הצופים. ממשלת קוויבק נתנה 23 מיליון דולר קנדי לשיפוץ והרחבת האצטדיון (עלות האצטדיון הכוללת הייתה אפוא כ-40 מיליון דולר קנדי). תוכניות הבנייה נכנסו לתוקף לאחר שה-MLS העניקה למונטריאול את הזיכיון התשעה עשר שלה, שיחלו לשחק בעונת 2012.
שימושים ספורטיביים

המשחק הראשון של מונטריאול אימפקט באצטדיון סאפוטו התקיים ב-19 במאי 2008, תיקו ללא שערים נגד ונקובר וייטקאפס. השער הראשון של האימפקט באצטדיון הובקע על ידי רוקו פאלסנטינו נגד צ'ארלסטון באטרי ב-13 ביוני 2008. זה היה גם הניצחון הראשון של האימפקט באצטדיון, בתוצאה של 1–0. המשחק הראשון של האימפקט באצטדיון סאפוטו לאחר השיפוץ וההרחבה התקיים ב-16 ביוני 2012 נגד סיאטל סאונדרס, ובו ניצחה מונטריאול בתוצאה 4–1.
המשחק הבינלאומי הראשון באצטדיון סאפוטו היה הגומלין במסגרת השלב השני במוקדמות מונדיאל 2010 של נבחרת קנדה בכדורגל ב-20 ביוני 2008.
גלריה

מבט בתוך האצטדיון לפני ההרחבה
מבט מהיציע הדרומי לכיוון היציע הצפוני לפני ההרחבה
אצטדיון סאפוטו בזמן הלילה, לפני ההרחבה
האצטדיון בשנת 2010 לפני ההרחבה
משחק בית נגד ניו יורק רד בולס בשנת 2012
חגיגת שער נגד די. סי. יונייטד 2012
האצטדיון ביולי 2012 לאחר ההרחבה
לוח התוצאות של אצטדיון סאפוטו
הערות שוליים

↑  Philipps, Randy (3 ביוני 2012). "Saputo Stadium renovations will be "marathon" until June 16, Impact boss says". The Gazette (Montreal). אורכב מ-המקור ב-4 ביוני 2012. נבדק ב-18 ביוני 2012. {{cite news}}:  (עזרה)
1 2  "What's new at Stade Saputo in 2019". impactmontreal.com. 12 באפריל 2019. נבדק ב-16 במאי 2020. {{cite web}}:  (עזרה)
↑  "Stade Saputo Expansion". www.impactmontreal.com. אורכב מ-המקור ב-14 במרץ 2015. {{cite web}}:  (עזרה)
↑  Campbell, Morgan (18 בספטמבר 2008). "Natural Grass 'Not Hot on Radar' for BMO Field". The Toronto Star. נבדק ב-18 בספטמבר 2008. {{cite news}}:  (עזרה)
↑  Daigle, Frédéric (7 במאי 2010). "Joey Saputo: Montréal aura enfin le soccer qu'il mérite". La Presse Canadienne. {{cite web}}:  (עזרה)
↑  Freedman, Jonah (7 במאי 2010). ""Passionate" Montreal named as 19th MLS city". MLSSoccer.com. נבדק ב-7 במאי 2010. {{cite web}}:  (עזרה)
↑  "Saputo Stadium to host Canada's World Cup qualifier". TSN.ca. 22 באפריל 2008. נבדק ב-12 במרץ 2012. {{cite web}}:  (עזרה)
| --- | --- |
בקרת זהויות :  MusicBrainz: 4687c850-5141-4475-a0cf-e82734fee8cc
אנדי גיב

| --- | --- |

עטיפת הסינגל I Just Want to be Your Everything
 לידה:  5 במרץ 1958 מנצ'סטר, הממלכה המאוחדת 
 פטירה:  10 במרץ 1988 (בגיל 30) אוקספורד, הממלכה המאוחדת 
 שם לידה:  Andrew Roy Gibb 
 מקום קבורה:  פארק הזכרון פורסט לוון 
 מוקד פעילות:  הממלכה המאוחדת 
 תקופת הפעילות:  1975–1988 (כ־13 שנים)
 סוגה:  רוק • פופ • דיסקו
 סוג קול:  בריטון 
 שפה מועדפת:  אנגלית 
 כלי נגינה:  גיטרה 
 חברת תקליטים:  RSO רקורדס 
 בן או בת זוג:  ויקטוריה פרינסיפל 
 מספר צאצאים:  8 
 andygibb.50megs.com
 פרופיל ב-IMDb
 
אנדי גיב (באנגלית: Andy Gibb; 5 במרץ 1958 –  10 במרץ 1988) היה זמר אוסטרלי יליד אנגליה, ואחיהם הצעיר של הזמרים בארי, רובין ומוריס גיב – חברי להקת "בי ג'יז".
אלבומים

1977: Flowing Rivers
1978: Shadow Dancing
1980: After Dark
1980: Andy Gibb's Greatest Hits
1991: Andy Gibb, 1991
2001: Andy Gibb: Millennium
הערות שוליים

1 2 3 4  יזהר אשדות, נבלע בחור השחור - בעקבות מותו של אנדי גיב, חדשות, 17 במרץ 1988
| --- | --- |
בקרת זהויות :  BNE: XX946852  BnF: cb13921995s (data)  GND: 134595998  ICCU: DDSV034727  ISNI: 0000 0000 5951 5210  LCCN: n79030878  MusicBrainz: f1d174fc-6bd9-41fe-b4c8-972ab578fb5c  NKC: ola2002151339  NTA: 097830054  VIAF: 198244   WorldCat (עם VIAF): 198244
אנדי גריי

אנדרו מאלן גריי (באנגלית: Andrew Mullen Gray; נולד ב-30 בנובמבר 1955 בגלאזגו, סקוטלנד) הוא כדורגלן עבר סקוטי ופרשן כדורגל. היה הפרשן המוביל של סקיי ספורטס מ-1992 ועד 2011.
קריירה ככדורגלן

גריי נולד בגלאזגו לאם מרקע הברידי (מקבוצת האיים ההברידיים במערב סקוטלנד). הוא החל את קריירת הכדורגל שלו עם דנדי יונייטד, לפני שעבר לקבוצת אסטון וילה האנגלית. בעונת 1977–78 הבקיע גריי 29 שערים שזיכו אותו בתואר כדורגלן השנה בליגה האנגלית על פי בחירת התאחדות שחקני הכדורגל, אך מאמן נבחרת סקוטלנד, אלי מקלאוד, בחר שלא לזמנו לסגל הנבחרת לקראת מונדיאל 1978. ב-1979 עבר גריי לוולבס תמורת סכום שיא בזמנו של 1.5 מיליון לירות שטרלינג. בין רגעיו הבולטים במדי הוולבס היה הבקעת שער הניצחון בגמר גביע הליגה של 1980.
ב-1983 עבר גריי לאברטון בעבור 250,000 לירות שטרלינג. במדי אברטון נהנה גריי משנתיים מוצלחות במהלכן זכתה הקבוצה בגביע ההתאחדות ב-1984 וזכייה באליפות הליגה ובגביע המחזיקות האירופי בעונה שלאחריה. אחרי שעזב את אברטון שיחק גריי תקופות קצרות במדי אסטון וילה, נוטס קאונטי (בהשאלה), וסט ברומיץ' אלביון וגלאזגו ריינג'רס, לפני שעזב את הכדורגל המקצועי לטובת קבוצת צ'לטנהאם טאון מליגת החובבים, שם ניסה את מזלו באימון. גריי רשם לזכותו 20 הופעות בנבחרת סקוטלנד, בהן הבקיע שבעה שערים. משחק הבכורה הבינלאומי שלו היה ב-17 בדצמבר 1975 בתיקו 1-1 מול רומניה.
קריירה כפרשן

גריי נחשב כיום לאחר מפרשני הכדורגל המוערכים בבריטניה, והוא נמנה עם צוות הפרשנים הקבוע בתוכנית "פורד סופר סאנדיי" (באנגלית Ford Super Sunday) המסקרת את המשחק המרכזי בפרמייר ליג מדי מחזור. אחד מרגעיו הזכורים כפרשן הייתה צעקתו הנלהבת - "אההה יפהפה שכמוך!" (באנגלית aaah you beauty!), לאחר שערו של סטיבן ג'רארד בניצחון 1–3 של ליברפול על אולימפיאקוס במסגרת ליגת האלופות בשנת 2004. במהלך מונדיאל 2006 עסק גריי כפרשן אורח בשידורי הרדיו של רשת ה-BBC. בנוסף, משמש גריי כפרשן בסדרת משחקי FIFA מאז שנת 1997.
ב-2011 פוטר מרשת סקיי ספורטס בעקבות הערות שובניסטיות.
הערות שוליים

↑  בעקבות העלבת הקוונית: אנדי גריי פוטר מסקיי, באתר ‏מאקו‏, 26 בינואר 2011
| מלך השערים של הליגה האנגלית |
| --- | --- | --- |
| הליגה הראשונה של הפוטבול ליג (1889–1992) | 1889: גודל • 1890: רוס • 1891: סאות'וורת' • 1892: ג'. קמפבל • 1893: ג'. קמפבל • 1894: סאות'וורת' • 1895: ג'. קמפבל • 1896: ג'. ג'. קמפבל ובלומר • 1897: בלומר • 1898: ולדון • 1899: בלומר • 1900: גראטי • 1901: בלומר • 1902: סטל • 1903: רייבולד • 1904: בלומר • 1905: א. בראון • 1906: שפרד • 1907: יונג • 1908: וסט • 1909: פרימן • 1910: פרקינסון • 1911: שפרד • 1912: המפטון, הולי ומקלין • 1913: מקלין • 1914: אליוט • 1915: פארקר • 1920: מוריס • 1921: ג'. סמית' • 1922: וילסון • 1923: באקן • 1924: צ'דוויק • 1925: רוברטס • 1926: הארפר • 1927: טרוטר • 1928: דין • 1929: האלידיי • 1930: ווטסון • 1931: ורינג • 1932: דין • 1933: באוורס • 1934: באוורס • 1935: דרייק • 1936: ריצ'רדסון • 1937: סטיל • 1938: לוטון • 1939: לוטון • 1947: וסטקוט • 1948: רוק • 1949: מויר • 1950: ד. דייוויס • 1951: מורטנסן • 1952: רובלדו • 1953: ויימן • 1954: גלזארד • 1955: ר. אלן • 1956: לופטהאוס • 1957: צ'ארלס • 1958: ב. סמית' • 1959: גריבס • 1960: ויולט • 1961: גריבס • 1962: קרופורד וקיוון • 1963: גריבס • 1964: גריבס • 1965: מקאבוי וגריבס • 1966: אירווין והאנט • 1967: ר. דייוויס • 1968: בסט ור. דייוויס • 1969: גריבס • 1970: אסטל • 1971: ט. בראון • 1972: לי • 1973: רובסון • 1974: צ'אנון • 1975: מקדונלד • 1976: מקדוגל • 1977: גריי ומקדונלד • 1978: לטצ'פורד • 1979: וורטינגטון • 1980: בוייר • 1981: ארצ'יבלד וווית' • 1982: קיגן • 1983: בליסט • 1984: ראש • 1985: דיקסון וליניקר • 1986: ליניקר • 1987: ק. אלן • 1988: אולדרידג' • 1989: א. סמית' • 1990: ליניקר • 1991: א. סמית' • 1992: רייט |  |
| פרמייר ליג (1993–) | 1993: שרינגהאם • 1994: קול • 1995: שירר • 1996: שירר • 1997: שירר • 1998: סאטון, דבלין ואואן • 1999: האסלביינק, אואן ויורק • 2000: פיליפס • 2001: האסלביינק • 2002: הנרי • 2003: ואן ניסטלרוי • 2004: הנרי • 2005: הנרי • 2006: הנרי • 2007: דרוגבה • 2008: כ. רונאלדו • 2009: אנלקה • 2010: דרוגבה • 2011: ברבאטוב וטבס • 2012: ואן פרסי • 2013: ואן פרסי • 2014: סוארס • 2015: אגוארו • 2016: קיין • 2017: קיין • 2018: סלאח • 2019: אובאמיינג, מאנה וסלאח • 2020: ורדי • 2021: קיין • 2022: סלאח וסון • 2023: האלנד • 2024: האלנד |  |
| --- | --- |
בקרת זהויות :  LCCN: nr2005003404  VIAF: 61499754   WorldCat (עם VIAF): 61499754
אנדוקרינולוגיה

אֶנְדּוֹקְרִינוֹלוֹגְיָה (באנגלית: Endocrinology) היא תחום בביולוגיה וברפואה העוסק בחקר ההורמונים, היווצרותם, הרכבם ופעולתם.
המדע עוסק בחקר המבנה והפעולה של מערכת הבלוטות ההורמונליות בגוף האדם וההורמונים המופרשים על ידה.
גיזרון

שמו של תחום מחקרי זה נגזר מיוונית: endokrinologia – ενδοκρινολογία. השם מורכב מהצירוף endo) ενδο), בתוך + krinein) κρίνειν), להפריש + logos) λόγος), מדע. משמעותה של המילה endocrine באנגלית היא "הפרשה פנימית" (לתוך נוזלי הגוף הפנימיים, בניגוד ל"אקסוקריני", שהיא הפרשה אל מחוץ לגוף, כמו במקרה של בלוטות זיעה ומערכת השתן).
אנדוקרינולוגיה והורמונים

אנדוקרינולוגיה היא התחום הרפואי שעוסק בהורמונים ובבלוטות המפרישות הורמונים בגופנו. הורמון הוא חומר שאותו מפרישה בלוטה אל זרם הדם והוא משפיע על פעילותם של איברים שונים בגוף. בגופנו כמה בלוטות שמפרישות הורמונים:
בלוטת התריס – שממוקמת בחלקו הקדמי של בסיס הצוואר ומפרישה את ההורמון תירוקסין.
האדרנל – בלוטה שנמצאת בחלק העליון של הכליה ולכן מכונה בעברית בלוטת יותרת הכליה. היא מפרישה כמה הורמונים שונים.
בלוטת יותרת המוח – שממוקמת בחלק התחתון של המוח ומפרישה הורמונים רבים ושונים.
הלבלב – שמפריש בעיקר אינסולין וגלוקגון – הורמונים שאחראים לוויסות רמת הסוכר בדם.
השחלות והאשכים: נוסף על תפקידם המרכזי – לשמש איברי רבייה (הם מכילים את הביציות ואת תאי הזרע) – הם גם בלוטות שמפרישות הורמונים שונים.
כאשר מתעורר חשד לבעיה רפואית בתחום הזה מופנה המטופל לרופא מומחה לאנדוקרינולוגיה. הבעיה האנדוקרינית השכיחה ביותר היא מחלת הסוכרת. הבעיות האנדוקריניות הן לרוב כרוניות ודורשות מעקב רפואי ארוך טווח – בדרך כלל לכל החיים.
הכשרה

בישראל, אנדוקרינולוגיה היא תת-מקצוע של רפואה פנימית או של רפואת ילדים. ההכשרה הנדרשת לאנדוקרינולוג היא לימודי רפואה, שנת סטאז', ארבע שנות התמחות ברפואה פנימית או ברפואת ילדים ועוד כשנתיים של תת-התמחות באנדוקרינולוגיה. בשלב זה מרבית האנדוקרינולוגים ימשיכו להתמקצע בתת-מקצוע של אנדוקרינולוגיה למשך מספר שנים נוספות.
הבלוטות האנדוקרינולגיות

הבלוטות האנדוקרינולוגיות מתאפיינות בגודלן ומשקלן הקטן וממוקמות בחלקים שונים של הגוף. בלוטות אלו מפרישות הורמונים בעלי השפעות על החיים של כל החלקים והתאים של הגוף.
אם כמות הורמונים אלה עלתה או ירדה מעבר לרמה הנדרשת אז קורים שינויים קריטיים שיכולים לגרום למוות עם הזמן.
הבלוטות האנדוקרנולוגיות מגיבות לצרכיו של גוף האדם באמצעות השפעה איטית של גורמים רבים: הורמונליים, פסיכולוגיים ורגשיים או על ידי מחלות כרוניות ועוד.
הורמונים מסווגים מבחינה כימית לשלוש קטגוריות: פפטידים, סטרואידים, ואמינים
ומבחינה תפקודית מסווגים לשתי קטגוריות:
הורמונים המעוררים את הבלוטה כדי ליצור הורמונים אחרים.
הורמונים המשפיעים על רקמות הבלוטות.
ראו גם

המערכת האנדוקרינית
היפראנדרגוניזם
פסיכונוירואנדוקרינולוגיה
הערות שוליים

↑  ההכשרה והדרישות לכך שונות ואינן קבועות, אלא תלויות בגוף המכשיר ודרישותיו
| --- | --- |
בקרת זהויות :  NLI: 987007543213105171  BnF: cb11931973d (data)  GND: 4014663-7  LCCN: sh85043068  NKC: ph119936 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
רשימה של ההורמונים שנמצאו בבלוטות האנדוקריניות במערכת העיכול
אנטוני קרמונה

אנטוני קרמונה (באנגלית: Anthony Thomas Aquinas Carmona;‏ נולד ב-7 במרץ 1953) כיהן כנשיא החמישי של טרינידד וטובגו בשנים 2013–2018. היה גם שופט בבית המשפט הפלילי הבין־לאומי וסיים את כהונתו שם לאור היבחרו לנשיאות.
אנטוני קרמונה נולד בשנת 1953 בעיר פיזאבד בדרום טרינידד. הוא סיים את לימודיו באוניברסיטת איי הודו המערבית וקיבל הסמכה במשפטים.
דרכו המקצועית

קרמונה עבד במספר תפקידים במערכת המשפט. בשנים 2001–2004 הוא עבד בשירות בית הדין הפלילי הבינלאומי ליוגוסלביה לשעבר ובית הדין הפלילי הבינלאומי לרואנדה. בשנת 2004 הוא חזר למולדתו, והתמנה לשופט בבית המשפט העליון.
בשנת 2011 הוא נבחר לשופט בבית הדין הפלילי הבינלאומי.
בפברואר 2013 הכריז  ראש הממשלה שאנטוני קרמונה יהיה מועמד המפלגה השולטת לכהונת נשיא המדינה. לאור תמיכת האופוזיציה, הוא נבחר לכהונה של חמש שנים.
אנדריי פלטונוב

| --- | --- |

 לידה:  16 באוגוסט 1899 (יוליאני) וורונז', האימפריה הרוסית 
 פטירה:  5 בינואר 1951 (בגיל 51) מוסקבה, ברה"מ 
 שם לידה:  Андрей Платонович Климентов 
 מדינה:  האימפריה הרוסית, הרפובליקה הסובייטית הפדרטיבית הסוציאליסטית הרוסית, הרפובליקה הרוסית, ברית המועצות 
 מקום קבורה:  בית העלמין הארמני 
 שם עט:  Платонов, Ф. Человеков, А. Фирсов, А Вагулов 
 שפות היצירה:  רוסית 
 סוגה:  פרוזה, פובליציסטיקה 
 יצירות בולטות:  The Foundation Pit, Chevengur, Happy Moscow 
 תקופת הפעילות:  1919–1951 (כ־32 שנים) 
 צאצאים:  M. A. Platonova, Platon Platonov 
 פרסים והוקרה:  מדליית הניצחון על גרמניה במלחמה הפטריוטית הגדולה 1941–1945 
 platonov-ap.ru
 חתימה:   
 
אנדריי פְּלָטוֹנוֹב (ברוסית:  Андре́й Плато́нов;‏ 16 או 28 באוגוסט 1899 – 5 בינואר 1951, ברית המועצות) היה שם העט של הסופר הסובייטי אנדריי פְּלָטוֹנוֹבִיץ' קְלימֶנְטוֹב (Андре́й Плато́нович Климе́нтов). פלטונוב היה קומוניסט, ולמרות זאת יצירותיו נאסרו והוא הוגדר כ"אויב מעמדי" בגין גישתו הספקנית כלפי הסטליניזם. בין יצירותיו המפורסמות "צֶ'בֶנְגּוּר" ו"חופרים יסודות".
ביוגרפיה

פלטונוב נולד למשפחת פועלים ענייה בקרבת העיר וורונז', ובצעירותו עבד כפועל. הוא השתתף במלחמת האזרחים ברוסיה ככתב צבאי וכעוזר לנהג קטר, ולאחר מכן החל ללמוד במכללה הפוליטכנית הנדסה אזרחית. באותן שנים, סוף העשור הראשון של המאה ה-20 והעשור השני, הוא החל לכתוב שירה, סיפורים ומאמרים, וב-1927 יצא לאור ספרו הראשון "הסכרים של יֶפִּיפַאן".
בתחילה התקבלו יצירותיו של פלטונוב באהדה, אך כעבור כמה שנים החל ממסד הביקורת־מטעם להתנגד להן בגין אי־התאמתן ל"ריאליזם הסוציאליסטי", עד שלבסוף הוא הוכרז כ"אויב מעמדי" ויצירותיו נאסרו לפרסום. במסגרת ההתנכלויות אליו נאסר בנו בשנת 1938, ורק כעבור שנתיים, לאחר שתדלנות מצד חברו הסופר מיכאיל שוֹלוֹחוֹב, שפנה בעניין ישירות לסטלין, הוא שוחרר. בן זה חלה בשחפת, נפטר ממנה והדביק את אביו במחלה, שגם הוא נפטר ממנה.
פלטונוב נותר אלמוני יחסית עד לשנות ה-60, שבמהלכן החלו כתביו להתפרסם.
כתביו

מעמקי תכלת (שירה)
הסכרים של יֶפִּיפַאן (נובלה)
אמני השדה
אדם כמוס
צ'בנגור (נובלה)
הבן השלישי
בין חיות וצמחים (נובלה)
פֿרוֹ (נובלה)
חופרים יסודות (נובלה)
ים יובנילי (נובלה)
ג'אן (נובלה)
נהר פוטודאן (נובלה)
מוסקבה המאושרת (נובלה בלתי גמורה). התפרסם ברוסית רק ב-1991, תרגם מרוסית: פטר קריקסונוב
14 בתי כפר אדומים (מחזה)
תיבת נגינה (מחזה)
הפָּרָה
השִׁיבָה
מולדת החשמל
אבא-אימא (תסריט)
בעולם נהדר ואכזר, אסופת סיפורים של פלטונוב. עורכת ומתרגמת: נילי מירסקי, 2007
הערות שוליים

↑    Alexander Melikhov, Russia Now, ‏Russia Now: Profile of Russian novelist Andrei Platonov, The Telegraph, 30 October 2009
| --- | --- |
בקרת זהויות :  NLI: 987007266527205171  PLWABN: 9810593366605606  BIBSYS: 90081843  BNE: XX893224  BnF: cb119200217 (data)  CiNii: DA00909334  GND: 118792512  ICCU: CFIV112186  ISNI: 0000 0001 2031 0346  LCCN: n80117350  LNB: 000086017  NDL: 00452938  NKC: jn19981001995  NLA: 36064815  NLG: 75436  NLK: KAC200303267  NTA: 068239998  SELIBR: 212283  SUDOC: 027076180  Trove: 1205385  VIAF: 95204396   WorldCat (עם VIAF): 95204396
אנדריי פרפליצה

אנדריי פרפליצה (ברומנית: Andrei Prepeliță, נולד ב-8 בדצמבר 1985) הוא כדורגלן רומני המשחק כקשר הגנתי בקבוצת ארגס פיטסטי.
קריירת מועדונים

פרפליצה החל את הקריירה המקצוענית שלו בקבוצה הבוגרת של מועדון נעוריו, ארג'ש פיטשט ב-2002. לאחר חמש שנים, בהן היה שחקן הרכב וצבר 112 הופעות ליגה, עבר פרפליצה לקבוצת אוניברסיטטה קראיובה בשנת 2007. בקראיובה, שיחק ארבע עונות כשחקן הרכב קבוע, דבר שהוביל למעבר למועדון הפאר הרומני, סטיאווה בוקרשט, ב-2 באוגוסט 2011. במדי סטיאווה, היה שותף לזכייתה בשלוש תוארי אליפות מקומיים, כולל עונת טרבל מופלאה ב-2014-2015. ב-1 ביולי 2015, עזב לראשונה את מולדתו, לאחר שחתם בקבוצת ליגת העל הבולגרית לודוגורץ ראזגרד. בסיום עונת הבכורה שלו בבולגריה, זכה בתואר אליפות מקומי, שבעצם היה לתואר האליפות הרביעי ברציפות שלו היה שותף. ב-31 באוגוסט פרפליצה חתם ברוסטוב. כבר במשחק הבכורה שלו בליגת העל הרוסית מול ריליה סובטוב הוא הבקיע את שער הניצחון (1:2).
קריירה בינלאומית

פרפליצה ערך את הופעת הבכורה שלו עבור נבחרת רומניה ב-18 בנובמבר 2014, במהלך משחק ידידות מול דנמרק, בו ניצחה רומניה 2-0. פרפליצה נמנה עם סגל הנבחרת הרומנית לקראת טורניר הגמר של יורו 2016 בצרפת.
תארים

רומניה סטיאווה בוקרשט
אליפות רומניה: 2012-2013, 2013-2014, 2014-2015.
הגביע הרומני: 2014-2015.
הסופרקאפ הרומני: 2013.
גביע הליגה הרומנית: 2014-2015.
בולגריה לודוגורץ ראזגרד
אליפות בולגריה: 2015-2016.
אנטוניאנוס

שורה 1: אלאגבאלוס (כסף 218-222), דקיוס (כסף 249-251), גליאנוס (סגסוגת 253-268)
שורה 2: גליאנוס (נחושת 253-268), אורליאנוס (מצופה כסף 270-275), barbarous radiate (נחושת), barbarous radiate (נחושת)
אנטוניאנוס היה מטבע בשימוש בתקופת האימפריה הרומית, והיה שווה ערך ל-2 דינרים. בתחילה היה נהוג לייצר את המטבע מכסף, אך בהדרגתיות הופסק השימוש בכסף והחלו לייצרו מברונזה. המטבע נקבע על ידי קיסר רומא מרקוס אורליוס אנטונינוס בתחילת 214, והיה מטבע הדומה בצורתו לדינר פרט לכך שהיה גדול במעט, והיה מוטבע עליו דיוקנו של הקיסר עם כתר קרניים (אנ') על ראשו, המורה על כך שהיה שווה פי שניים מהדינר, או שהיו מוטבעות עליו דמויות נשים (נשות הקיסרים בדרך כלל) כשהן אוחזות סהר בידן.
אך גם בעת יצירתו של המטבע תכולת הכסף שלו הייתה שווה רק ל-1.5 דינרים, ולא שני דינרים כפי ערכו הנקוב. דבר זה גרם ליצירת אינפלציה: ההמון במהירות אגר את הדינרים, כאשר גם הקונים וגם המוכרים העדיפו את הדינרים על פני המטבע החדש עקב ערכו הנמוך, לכן העלו את מחיר הסחורות בהתאם לשווי המטבע הריאלי. אספקת עפרות הכסף נתקלה בקשיים, עקב הפסקת הכיבושים הרומאים, ובמכרות הכסף בחצי האי האיברי ירדה התפוקה, במקביל האימפריה נזקקה למטבעות על מנת לשלם לחייליה את שכרם וכדי לרכוש את נאמנותם. לכן בכל פעם כמות הכסף שבמטבע פחתה, דבר שבתורו גרם שוב לעידוד האינפלציה.
בסוף המאה ה-3 המטבעות היו עשוי כמעט לחלוטין מברונזה, שהופקה ממטבעות ישנים שהותכו בדוגמת הססטרטיוס.
המחשה לירידה המהירה בכמות הכסף במטבע.
הערות שוליים

↑  http://www.24carat.co.uk/antoninianiframe.html
אנדריי פיאטוב

אנדריי ואלריוביץ' פיאטוב (באוקראינית: Андрій Валерійович П'ятов; נולד ב-28 ביוני 1984) הוא כדורגלן עבר אוקראיני ששיחק בעמדת השוער.
קריירת מועדונים

פיאטוב התחיל את הקריירה שלו במחלקת הנוער של וורסקלה פולטבה. ב-25 במרץ 2001 ערך את הופעת הבכורה שלו בקבוצה הבוגרת ששיחקה אז בליגה השנייה בהפסד 3-1 לאלקטרון רומני.
ב-13 בדצמבר 2006 הוא נרכש על ידי שחטאר דונצק תמורת כ-880 אלף פאונד והושאל מיידית בחזרה לוורסקלה עד לסיום העונה. בעונת 2007/2008 הצטרף לסגל המועדון. בעונת 2008/2009 הגיע עם שחטאר לגמר גביע אופ"א בו ניצחה שחטאר 1–2 את ורדר ברמן. ב-1 בנובמבר 2009 ערך את הופעתו ה-100 במדי שחטאר נגד צ'רנומורץ אודסה בו גם זכה בשחקן המצטיין של המשחק. בשנת 2015 הדף את הפנדל הרביעי שלו בכל המסגרות האירופאיות וכך שבר את שיא הדיפות הפנדלים במסגרות האירופאיות בו החזיק בן ארצו אולכסנדר שובקובסקי.
ב-10 ביולי 2023 הודיע על פרישה מכדורגל.
קריירה בינלאומית

פיאטוב נכלל לראשונה בסגל נבחרת אוקראינה לקראת מונדיאל 2006. ב-22 באוגוסט 2007 ערך את הופעת הבכורה שלו בנבחרת בניצחון 1–2 נגד אוזבקיסטן. במסגרת מוקדמות מונדיאל 2010 הוא הפך לשוער הראשון של הנבחרת. בנובמבר 2013 שבר שיא נבחרתי של דקות משחק ללא ספיגות.
ב-11 ביוני 2022 הודיע על פרישתו מהנבחרת.
תארים

ליגת העל האוקראינית (12): 2008/2009, 2009/2010, 2010/2011, 2011/2012, 2012/2013, 2013/2014, 2016/2017, 2017/2018, 2018/2019, 2019/2020,, 2021/2022, 2022/2023
הגביע האוקראיני (8) : 2007/2008, 2010/2011, 2011/2012, 2012/2013, 2015/2016, 2016/2017, 2017/2018, 2018/2019
הסופר קאפ האוקראיני (8): 2008, 2010, 2012, 2013, 2014, 2015, 2017, 2021
גביע אופ"א: 2008/2009
כדורגלן השנה באוקראינה: 2010
שוער השנה באוקראינה: 2009/2010, 2013/2014, 2015/2016, 2016/2017, 2017/2018, 2018/2019
אנדריי צ'אדוב

| --- | --- |

 לידה:  22 במאי 1980 (בן 44) סולנצבו, מוסקבה, רוסיה הסובייטית, ברית המועצות
 מדינה:  רוסיה 
 תקופת הפעילות:  מ-2001
 מקום לימודים:  בית הספר הגבוה למשחק על שם מיכאיל שצ'פקין 
 פרופיל ב-IMDb
 
אנדריי אלכסנדרוביץ צ'אדוב (ברוסית: Андрей Александрович Чадов, נולד ב-22 במאי 1980 במוסקבה) הוא שחקן קולנוע וטלוויזיה רוסי.
ביוגרפיה > חייו המוקדמים

אביו, אלכסנדר צ'אדוב, מת ב-1986, גם הוא וגם אחיו גודלו על ידי אם חד-הורית. היא גידלה את הילדים, כמו החברים הכי טובים. האחים אומנם דומים, אבל הם לא תאומים, יש שישה עשר חודשים הבדל ביניהם.
אנדריי ואלכסיי החלו ללמוד במגמת משחק בבית הספר, ולאחר מכן המשיכו לעבוד כשחקנים בתיאטרון העירוני בפרדלקינו בפרברי מוסקבה. לאחר שסיים את בית הספר, אנדריי נכנס ללימודי משחק בבית הספר למשחק על שם שצ'וקין והועבר לאחר מכן הצטרף לאחיו בבית שצ'פקין לתיאטרון במוסקבה.
קריירה

בעודו סטודנט, אנדריי עשה את הופעת הבכורה שלו בקולנוע בתפקיד משנה בסרט מפולת (2001) של הבמאי איוון סולובוב.
אנדריי התפרסם אחרי שכיכב בסדרת הטלוויזיה הצוערים, שם הוא שיחק את אחת מהדמויות הראשיות: הבמאי פיוטר טודורובסקי בצעירותו, בסדרה שהופקה על ידי בנו של פיוטר, ואלרי טודורובסקי.
בשנת 2005 אנדריי הופיע עם אחיו אלכס בסרט הדרמה חי. הם גם הופיעו יחד במגוון סרטים וסדרות טלוויזיה, כגון SLOVE. היישר בלב וסדרת הטלוויזיה עניין של כבוד. אנדריי גם היה מעורב בהפקות סרטים מערביות, בעיקר כאלה שצולמו בצרפת ובריטניה כמו הסרט Bigga than Ben.
משפחתו

כאמור לעיל, הוא אחיו הגדול של השחקן אלכסיי צ'אדוב. במהלך הצילומים לתוכנית הטלוויזיה המרוץ הגדול צ'אדוב פגש את סבטלנה סבטיקובה שהייתה בת זוגו עד שהשניים נפרדו באביב 2010.